**9. A IN B: NAVODILA ZA DELO DOMA (30.3. – 3.4.2020)**

**Pozdravljeni, devetošolci.**

V preteklem tednu sem naročila 9. a naj mi pošljejo v pregled delovne liste o dekolonizaciji.

Ta teden dobite posebno zadolžitev b-jevci: pošljite mi rešen delovni list po vaši izbiri. Lahko tistega, ki se vam je zdel najlažji ali tistega, ki vam je povzročal največ težav (ali pa kar vse po vrsti).

Lahko ga fotografirate, lahko pošljete izpolnjen dokument v Wordu. Ker vem, da imate različne tehnične možnosti, mi lahko tudi zapišete kratko obvestilo: sem opravil-a.

Tudi a-jevci mi še pošiljajte rešene naloge v pregled. Glede na že poslano, vas lahko samo pohvalim: napačnih odgovorov sploh ni bilo, sem pa tja ste le kakšno informacijo spregledali in jo nato dodali. Kar tako naprej! (mislim na kvaliteto vašega dela, ne pa način šolanja ☹).

Tokrat začenjamo z novim tematskim sklopom. V zvezek boste zapisali večji naslov:

**SLOVENCI V 20. IN 21. STOLETJU**

Prvo temo o Slovencih in prvi svetovni vojni smo že predelali pred odhodom v Kobarid.

V tem tednu bomo obravnavali temi:

**Odločitev Slovencev za Kraljevino SHS (učbenik str. 83-84)**

in

**Določitev slovenskih mej po prvi svetovni vojni (učbenik str. 85-86, priložene so tudi elektronske prosojnice)**

**P.S. Današnji temi nista med najlažjimi! (zato ponavljam: če nisi prepričan… mi piši)**

Pa še to:

Naša nacionalna televizija ima spletno stran z naslovom [www.rtvslo.si](http://www.rtvslo.si) . Ta stran ima na vrhu zavihek ARHIV. Najprej se morate registrirati, nato pa so vam na voljo različne dokumentarne oddaje. Če si boste vzeli čas, priporočam dokumentarec z naslovom **Boj za slovensko severno mejo** – govori prav o snovi šolske ure **Določitev slovenskih mej po prvi svetovni vojni.**

**Lepo se imejte.**